131. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 2311.1/34/89 της 30 Μαρτ./11 Απρ. 1989 (ΦΕΚ Β΄  248) Τροποποίηση απόφασης περί καθορισμού δικαιολογητικών συνταξιοδότησης ή συμμετοχής σε σύνταξη του ΝΑΤ σπουδαστών τριτοβάθμιας εκπαίδευσης. Έχοντας υπόψη: 1.Τη διάταξη του εδάφ. β΄ της παρ. 5 του άρθρ. 3 του Νόμ. 1711/87 «τροποποίηση και συμπλήρωση διατάξεων της νομοθεσίας για το Ναυτικό Απομαχικό Ταμείο (ΝΑΤ) και άλλες διατάξεις» (ΦΕΚ 109 Α΄/1987). 2.Το άριθ. 4960/3.2.1989 έγγραφο του ΝΑΤ/ Δ/νσης Παροχών,με το συνημμένο, σε αυτό απόσπασμα Πρακτικού της αριθ. 4/16.1.1989 συνεδρίασης του ΔΣ/ΝΑΤ, αποφασίζουμε: Σελ. 714,706(β) Τεύχος 1282-Σελ. 46 Τροποποιούμε την με αριθ. 2411.1/88/28.4.1988 απόφασή μας και καθορίζουμε τα δικαιολογητικά που απαιτούνται για συνταξιοδότηση ή συμμετοχή σε σύνταξη του ΝΑΤ τέκνων του ασφαλισμένου μετά τη συμπλήρωση του 18ου έτους της ηλικίας τους και μέχρι τη συμπλήρωση του 24ου έτους, για όσον χρόνο συνεχίζουν τις σπουδές τους σε σχολές της τριτοβάθμιας εκπαίδευσης του εσωτερικού, όπως αυτές αναγνωρίζονται από το Υπουργείο Παιδείας και Θρησκευμάτων ή του εξωτερικού εφόσον αυτές αναγνωρίζονται από τη Νομοθεσία του Κράτους που εδρεύουν ως Ανώτερες ή Ανώτατες Σχολές, ως εξής: 1.Αίτηση του ίδιου του ενδιαφερομένου ή προσώπου νόμιμα εξουσιοδοτημένου, με θεώρηση του γνήσιου της υπογραφής του, από Αρχή του εσωτερικού ή Ελληνική Λιμενική ή Προξενική Αρχή του εξωτερικού. 2.Επίσημο αντίγραφο ληξιαρχικής πράξης γέννησης. 3. Πιστοποιητικό εγγραφής σε Σχολή, εκ του οποίου να προκύπτει ότι η Σχολή ανήκει στην τροτοβάθμια εκπαίδευση εσωτερικού ή εξωτερικού. 4.Βεβαίωση της Σχολής, με τη λήξη του έτους σπουδών, περί της προόδου του και της κανονικής φοίτησης, υποβαλλόμενη κάθε ακαδημαϊκό έτος. 5.Βεβαίωση του Προέδρου της Κοινότητας ή του Δημάρχου του τόπου κατοικίας του ή μόνιμης διαμονής του, ότι είναι άγαμος και υπεύθυνη δήλωση Ν.Δ. 105/69 ή του άρθρ. 8 του Νόμ. 1599/86 του ιδίου, ότι δεν ετέλεσε πολιτικό ή θρησκευτικό γάμο, με θεώρηση του γνήσιου της υπογραφής. 6.Υπεύθυνη δήλωση Ν.Δ. 105/69 ή του άρθρ. 8 του Νόμ. 1599/86, ότι δεν ασκεί βιοποριστικό επάγγελμα ούτε λαμβάνει σύνταξη από το Δημόσιο ή άλλο ασφαλιστικό φορέα και ότι τα μηνιαία εισοδήματά του δεν θα υπερβαίνουν τις 35.000 δρχ. με θεώρηση του γνήσιου της υπογραφής. 7.Βεβαίωση της Προξενικής Αρχής, ότι δεν εργάζεται στο εξωτερικό και δεν ασκεί οποιοδήποτε βιοποριστικό επάγγελμα, ή υπεύθυνη δήλωση Ν.Δ. 105/69 ή άρθρ. 8 Νόμ. 1599/86, με θεώρηση του γνήσιου της υπογραφής. Για τους σπουδαστές του εξωτερικού, ή η θεώρηση του γνήσιου της υπογραφής τους μπορεί να γίνεται και από επίσημες Αρχές του Κράτους του τόπου διαμονής των σπουδαστών, έστω και αν, στις περιπτώσεις αυτές, τα δικαιολογητικά πρέπει να γράφονται στη γλώσσα του Κράτους του εξωτερικού. Η απόφαση αυτή να δημοσιευθεί στην Εφημερίδα της Κυβερνήσεως και να κοινοποιηθεί για εκτέλεση. 19.Ι.α.129 Ναυτικό Απομαχικό Ταμείο 